Püha Martin
Püha Martin (ka Martin Tours'ist, ladina keeles Martinus, Sanctus Martinus Turonensis; u 316 Savaria – 11. november 397 Candes) oli munk ja Toursi kolmas piiskop. Ta on kuulutatud pühakuks, tema mälestuspäev on 11. november (eesti rahvakalendri mardipäev on nihkunud päev varasemaks). Martin rajas Liguges esimese kloostri – Gallia kloostri. Martin on nii kerjuste kui Prantsuse kuningate kaitsepühak. Eestis on Martinile pühitsetud Käina kirik, Martna kirik, Türi kirik, Valjala kirik, Vändra kirik ja Rannu kirik.